Auxiliante in perpetuum Deo et salvatori nostro, ego Durannus, sacerdos, pro remedio animæ meæ et patris ac matris meæ et avunculi mei Gyrardi, dono Deo et Sancto Petro Cluniensis cenobii vineam unam in pago Cabilonensi, in fine Barbonense, in villa Molinis; et terminatur de uno latere terra Sancti Petri Cluniacensis, de alio terra Sancti Petri Brancedunensis, de duabus partibus Girfoni. In tali autem tenore hoc dono, ut quandiu vixerimus ego et nepos meus Bertardus, teneamus et possideamus; post nostrum amborum discessum, ad Sanctum Petrum perveniat, sine ulla contradictione. Qui autem contradixerit, maledictus sit, et hæc carta fi[r]ma et stabilis sit. Actum Cavilon civitate publice. S. Duranni, qui fieri et firmare rogavit. S. Teogardis, S. Gireldis, sororum ejus, quæ consenserunt. S. Bertardi. S. Gisleberti. S. Giradi. S. Rainberti, presbiteri. S. Wichardi. Ego Raynoldus, cancellarius, scripsi anno XI Lotharii regis.